Donovaly (sedlo)

Donovaly alebo Donovalské sedlo () je horské sedlo na rozhraní Veľkej Fatry a Starohorských vrchov. Je súčasťou horského priechodu medzinárodného významu, ktorým vedie Európska cesta 77, spájajúca Budapešť a Krakov.

Poloha 
Sedlo sa nachádza na rozhraní dvoch pohorí v centrálnej časti Slovenska; severnú a západnú časť tvorí úpätie Novej hole () a Zvolena (), patriace do geomorfologického podcelku Zvolen na východnom okraji Veľkej Fatry, východnú a južnú časť tvorí miernejšie sa dvíhajúce úpätie vrchu Baník (), ležiace v Starohorských vrchoch.

Hranica Banskobystrického a Žilinského kraja a teda i okresov Banská Bystrica a Ružomberok, vedie severnejšie od sedla, nakoľko širší priestor priesmyku zaberá obec Donovaly a jej zázemie. Severovýchodné svahy odvádzajú vodu riečkou Korytnica do Revúcej, čoby prítoku Váhu, juhozápadné svahy odvádzajú vodu Starohorským potokom do Bystrice a následne Hrona.

Doprava 

Sedlom vedie významná cestná spojnica Liptova s Pohroním, Európska cesta 77 v trase cesty I/59. Trasa súčasnej cesty sa začala používať až po tom, ako bola v rokoch 1958 až 1962 cesta medzi Banskou Bystricou a Ružomberkom rozšírená a vyasfaltovaná. Bol vybudovaný celý úsek medzi obcami Motyčky a Liptovská Osada, ktorý viedol práve cez Donovaly. Pôvodne viedla hlavná cesta cez sedlo Veľký Šturec () a obec Liptovské Revúce, no keďže tá bola príliš úzka a mala nebezpečné zákruty, bola doprava presunutá na novú trasu.

Turizmus 
Horské sedlo je vďaka hlavnej ceste ľahko prístupné. Prechádza ním tiež významná Cesty hrdinov SNP (E8) z Krížnej na Chopok. V sedle i jeho okolí končí i niekoľko značených trás z okolitých obcí.

Značené trasy 
 po  značke (Cesta hrdinov SNP, súčasť E8):
 zo západného smeru z Krížnej cez Veľký Šturec
 z východu z Chopka cez Kozí chrbát
 po  značke z rázc. Korytnica
 po  značke zo Šachtičiek nad Špaňou Dolinou

Referencie

Pozri aj 
 Donovaly
 Zoznam sediel vo Veľkej Fatre

Iné projekty

Externé odkazy 
 Poloha na turistickej mape

Sedlá Veľkej Fatry